อายุ 44 สูง 180 นน 72 ตรวจเลือด ค่า cr 1.46 ไตเสื่อมหรือเปล่าครับ
สวัสดีค่ะ เมื่อคำนวณค่าอัตราการกรองของไตตามสูตร การคำนวน CKD-EPI creatine equation แล้วพบว่า อัตราการกรองไตได้ค่าเท่ากับ 57.67 ml/min/1.73m3ซึ่งเท่ากับว่าอยู่ในระยะที่ 3 ของโรคไตเรื้อรัง ซึงมีอัตราการกรองของไตลดลงปานกลางค่ะโดยปัจจัยเสี่ยงของโรคไตเรื้อรัง ได้แก่ เป็นโรคเบาหวาน ความดันโลหิตสูง กรวยไตอักเสบเรื้อรัง นิ่วในทางเดินปัสสาวะ โรคเก๊าท์ อายุมาก มีประวัติคนในครอบครัวเป็นโรตไตเรื้อรัง อ้วน สูบบุหรี่ การใช้ยาแก้ปวดและยาปฏิชีวนะบางชนิดบ่อยๆอาการ ได้แก่ อ่อนเพลีย เบื่ออาหาร คลื่นไส้อาเจียน เบื่ออาหาร นอนไม่หลับ ปริมาณปัสสาวะลดลง ความดันโลหิตสูงขึ้น เท้าและข้อบวม หนังตาบวมโดยเฉพาะตอนเช้าผิวแห้ง คันตามตัวดังนั้นแนะนำให้ไปพบแพทย์เพื่อตรวจหาปัจจัยเสี่ยงและสาเหตุ แล้วรักษาตามสาเหตุค่ะสำหรับการปฏิบัติตัวโดยทั่วๆ ไปสำหรับผู้ที่มีโรคไตเรื้อรัง ได้แก่1. ลดอาหารที่มีโปแตสเซียมและโซเดียมสูง อาหารที่มีโปแตสเซียมสูงได้แก่ กล้วย ส้ม ลำไย ผลไม้อบแห้งต่างๆ ทุเรียน มะพร้าว มะเขือเทศ มันฝรั่ง บล๊อกโคลี่ ดอกกะหล่ำ หน่อไม้ฝรั่ง มะเขือพวง มะเขือเปราะ ฟักทอง ปลาทูน่า โยเกิร์ต ถั่วต่างๆ เป็นต้น สำหรับอาหารที่มีโซเดียมสูง คืออาหารที่มีรสเค็มจัด รวมถึงเครื่องปรุงรสต่างๆ ผงชูรส อาหารแห้งต่างๆ เช่น ปลาเค็ม หมูหยอง กุนเชียง อาหารกึ่งสำเร็จรูป อาหารกระป๋อง อาหารหมักดอง รวมถึงอาหารที่ใช้ผงฟูมาก เช่น เค้ก คุ้กกี้ ขนมปัง เป็นต้น2. จำกัดการทานโปรตีนในแต่ละวันไม่ให้มากเกินไป ปริมาณที่แนะนำคือ ประมาณ 0.6 กรัมต่อกิโลกรัมต่อวัน3. จำกัดปริมาณน้ำดื่มไม่ให้มากเกินไป โดยดูประกอบกับปริมาณปัสสาวะในแต่ละวัน4. หลีกเลี่ยงการซื้อยาทานเอง โดยเฉพาะยาแก้ปวด และยาปฏิชีวนะนอกจากนี้หากมีโรคต่างๆ อยู่ เช่น เบาหวาน ความดันโลหิตสูง ก็ควรรับประทานยาอย่างสม่ำเสมอและควบคุมอาหารในแต่ละโรค รวมทั้งไปพบแพทย์ตามนัดอย่างสม่ำเสมอด้วยค่ะ